Beograd, 31. avgust 2020. godine

**Zahvaljujući Henkelovom projektu „Volim reku, a ti?“ očišćena i Ada Ciganlija**

Proteklog vikenda u okviru Henkelovog projekta „Volim reku, a ti?“ očišćena je Ada Ciganlija - najveće i najlepše kupalište, izletište i odmarilište našeg glavnog grada. Pomenuti projekat kompanija Henkel je pokrenula pod okriljem svoje ProNature linije proizvoda, a u saradnji sa Savezom organizacija podvodnih aktivnosti Republike Srbije i Olimpijskim komitetom Srbije. Više od 60 ronilaca očistilo je „beogradsko more“ i tom prilikom je prikupljeno više od 150 kg otpada. Pored organizatora, događaju su prisustvovali i predstavnici Ministarstva zaštite životne sredine.

 „U kompaniji Henkel posebnu pažnju posvećujemo održivom razvoju i zaštiti životne sredine, a sledeći našu Strategiju održivosti nastojimo da damo svoj doprinos u očuvanju jedinog doma koji imamo – planete Zemlje. Ekološkim projektom „Volim reku, a ti?“, pod pokroviteljstvom naše linije proizvoda ProNature, želeli smo da ukažemo na značaj očuvanja naših reka i jezera, najvrednijih prirodnih resursa koje nam je priroda podarila, ali i menjanja loših navika kao što je bacanje otpada u prirodu. Želela bih da se zahvalim našim partnerima na ovom projektu, Savezu organizacija podvodnih aktivnosti Republike Srbije i Olimpijskom komitetu Srbije i nadam se da ćemo u budućnosti nastaviti sa ovakvim i sličnim akcijama“, izjavila je Milica Šljivančanin, Trade i category menadžer.

„Proteklog vikenda završili smo našu ovogodišnju akciju čišćenja jezera u Srbiji. Posle Kruševca, Bele Crkve i Pirota, finale je bilo na beogradskom moru, jezeru Ada Ciganlija. U akciji čišćenja učestvovalo je preko 60 ronilaca RK Calypso, a iskreno se nadamo da smo uspeli da skrenemo pažnju javnosti o potrebi propisnog odlaganja otpada i važnosti očuvanja životne sredine za naš opstanak“, izjavila je Božana Ostojić, predsednica Saveza Organizacija Podvodnih aktivnosti Republike Srbije.

Ekološki projekat „Volim reku, a ti?“ realizovan je širom Srbije. Pored Ade Ciganlije, očišćeno je Ćelijsko jezero kod Kruševca, Gradsko jezero u Beloj Crkvi, kao i Zavojsko jezero u okolini Pirota.

**O Henkelu**

Henkel posluje širom sveta sa uravnoteženim i raznovrsnim portfoliom. Kompanija zauzima vodeće pozicije sa svoja tri poslovna sektora u oblastima industrijskog tržišta, kao i proizvoda široke potrošnje, zahvaljujući jakim brendovima, inovacijama i tehnologijama. Henkelov sektor Adhezivi Technologije je svetski lider na tržištu lepkova – u svim industrijskim segmentima u svetu. Sa sektorima Deterdženti i kućna hemija i Beauty Care, Henkel zauzima vodeće pozicije na mnogim tržištima i kategorijama širom sveta. Osnovan 1876. godine, Henkel iza sebe ima više od 140 godina uspešnog poslovanja. U 2019. godini, kompanija Henkel ostvarila je prodaju veću od 20 milijardi evra i operativni profit veći od 3,2 milijarde evra. Henkel zapošljava više od 52.000 ljudi širom sveta – predan i veoma raznovrstan tim, ujedinjen snažnom korporativnom kulturom, zajedničkim ciljem da ostvari održivi standard, kao i zajedničkim vrednostima. Kao priznati lider u održivosti, Henkel se nalazi na najvišim pozicijama mnogih međunarodnih indeksa i lista. Henkelove prioritetne akcije izlistane su u nemačkom indeksu DAX. Za više informacija, posetite [www.henkel.com](http://www.henkel.com)

Kontakt Jelena Šarenac Jelena Stojanović

Telefon +381 11 207 22 09 +381 11 207 21 86

E-mail jelena.sarenac@henkel.com jelena.stojanovic@henkel.com